Moatvaré

Moatvaré alebo moa (lat. Dinornithiformes) alebo moaovité v širšom zmysle (lat. Dinornithidae sensu lato) je taxón (rad a/alebo čeľaď) bežcov. Všetky rody z taxónu sa po slovensky volajú moa a všetky (prípadné) čeľade z taxónu sa po slovensky volajú moaovité.

Charakteristika 
Boli to obrie nelietavé vtáky, ktoré žili na Novom Zélande. Na rozdiel od ostatných bežcov nemali krídla. Z pätnástich druhov odlišných veľkosťou je najznámejší Dinornis robustus a Dinornis novaezelandiae, ktorí dosahovali výšku asi  a váhu . V lesnom ekosystéme Nového Zélandu patrili k dominantným bylinožravcom. Hlavnú súčasť ich potravy tvorili listy, vetvičky a ovocie.

Dejiny 
V roku 1839 získal obchodník a nadšenec histórie prírody John W. Harris od jedného z Maorov neobvyklú kosť nájdenú na riečnom brehu. Harris tento  dlhý úlomok ukázal svojmu strýkovi Johnovi Rule, sydneyskému chirurgovi, ktorý ju následne poslal Richardovi Owenovi. Ten v tom čase pracoval v chirurgickej spoločnosti v Londýne. Owen o náleze informoval biológov, anatómov a paleontológov Britského múzea.

Owen strávil skúmaním kosti takmer štyri roky. Predpokladal, že išlo o úlomok stehennej kosti veľkého zvieraťa, bola však nezvyčajne ľahká a netypicky štruktúrovaná.

Skeptickej vedeckej komunite a verejnosti Owen oznámil, že ide o kosť vyhynutého obrieho vtáka podobného pštrosovi a pomenoval ho Dinornis. Hoci spočiatku so svojou teóriou utŕžil výsmech, neskôr sa vďaka častým nálezom kostrových pozostatkov vtákov Moa na Novom Zélande ukázalo, že sa nemýlil. Kostru Moa sa podarilo aj zrekonštruovať.

Vyhynutie 
Hoci sa predpokladá, že Moa vyhynuli okolo roku 1500, podľa niektorých špekulácií mohlo niekoľko jedincov rodu Megalapteryx didinus prežívať v odľahlých oblastiach Nového Zélandu do 18. či dokonca do 19. storočia. Za jednu z hlavných príčin ich vyhynutia sa v súčasnosti považuje lov a výrub lesov spôsobené Polynézanmi (Maori), ktorí sa na Novom Zélande usídlili o stovky rokov skôr.

Systematika 
(všetky taxóny sú vyhynuté)

Aktuálny systém: 
Rad Moatvaré (moa) (Dinornithiformes) / čeľaď moaovité A (Dinornithidae A):
 čeľaď moaovité B (Dinornithidae B) / podčeľaď Dinornithinae
 rod Dinornis – moa
 čeľaď moaovité C (Megalopterygidae) / podčeľaď Megalopteryginae
 rod Megalapteryx – moa
 čeľaď moaovité D (Emeidae A) / podčeľaď Anomalopteriginae A
 rod Pachyornis – moa
 rod Anomalopteryx – moa
 rod Euryapteryx – moa
 rod Emeus – moa

Staršie systémy: 
Moatvaré (moa):
 čeľaď Dinornithidae B
 rod Dinornis
 čeľaď Emeidae B/ Anomalypterygidae A
 podčeľaď Anomalopteryginae B / čeľaď Anomalopterygidae B
 rod Megalapteryx
 rod Pachyornis
 rod Anomalypteryx
 podčeľaď Emeinae / čeľaď Emeidae C
 rod Euryapteryx
 rod Emeus

Zdroje 
 
 http://paleodb.org/cgi-bin/bridge.pl?action=startProcessPrintHierarchy&reference_no=4783&maximum_levels=100
 http://www.helsinki.fi/~mhaaramo/metazoa/deuterostoma/chordata/archosauria/aves/palaeognathia/dinornithiformes.html
 http://www.nzetc.org/tm/scholarly/tei-Bio23Tuat01-t1-body-d3.html
 http://taxonomicon.taxonomy.nl/
 http://www.pnas.org/content/suppl/2009/11/18/0906660106.DCSupplemental/0906660106SI.pdf#nameddest=ST1
 http://sites.google.com/site/vtakysk/osnv

 
Vymreté vtáky